Преюдициално запитване от Nejvyšší správní soud (Чешка република), постъпило на 11 декември 2023 г. — N.V.N./Komise pro rozhodování ve věcech pobytu cizinců
(Дело C-761/23, Komise pro rozhodování ve věcech pobytu cizinců)
Език на производството: чешки
Запитваща юрисдикция
Nejvyšší správní soud
Страни в главното производство
Жалбоподател: N.V.N.
Ответник: Komise pro rozhodování ve věcech pobytu cizinců
Преюдициален въпрос
Трябва ли член 47 от Хартата на основните права на Европейския съюз да се тълкува в смисъл, че не допуска национална правна уредба, която не позволява съдът да се произнесе в съдебно производство относно достъпа до класифицирани документи или данни, които са се съхранявали отделно, извън административната преписка в производството пред административния орган за издаване на единно разрешение по смисъла на член 4 от Директива 2011/98/ЕС1 на Европейския парламент и на Съвета от 13 декември 2011 година относно единна процедура за кандидатстване на граждани на трети държави за единно разрешение за пребиваване и работа на територията на държава членка?
____________
1     Директива 2011/98/ЕС на Европейския парламент и на Съвета от 13 декември 2011 година относно единна процедура за кандидатстване на граждани на трети държави за единно разрешение за пребиваване и работа на територията на държава членка и относно общ набор от права за работници от трети държави, законно пребиваващи в държава членка (ОВ L 343, 2011 г., стр. 1).